2015ء کی حج بھگدڑ

24 ستمبر 2015ء کو جمعرات کی صبح نو بجے (سعودی وقت کے مطابق اور یو ٹی سی کے مطابق چھ بجے) منی میں جمرات پل کے پاس شارع العرب (شارع 204) پر حج کے دوران میں بھگدڑ مچنے سے 769 سے زائد حجاج شہید، جبکہ 863 کے قریب زخمی ہوئے تھے، ان میں زیادہ تعداد عورتوں اور سن رسیدہ حجاج کی تھی۔ یہ حادثہ اس وقت پیش آیا جب حجاج جمرہ عقبہ کی جانب رمی جمار کے لیے جا رہے تھے۔ یہ 1990ء کی بھگدڑ کے بعد جس میں 1426 افراد ہلاک ہوئے تھے، ہونے والی سب سے زیادہ ہلاکت خیز بھگدڑ ہے۔

2006ء میں اسی طرح کی بھگدڑ میں 346 افراد جاں بحق ہوئے تھے، جس کے بعد سعودی حکومت نے مزید اصلاحات کی تھی۔  2015 میں ہی حج کے دوران میں 11 ستمبر کو 118 افراد مکہ کرین حادثہ کی نذر ہوئے۔

## پس منظر
[250px|تصغیر|منٰی میں [جمرہ کو کنکریاں مارتے ہوئے]]
حج جو ہر مسلمان پر زندگی میں ایک مرتبہ فرض ہے۔ ایک حاجی حج کے مختلف مناسک کو پورا کرتا ہے، ان مناسک میں سے ایک رمی جمار (شیطان کو کنکریاں مارنا) ہے۔ رمی جمار کا منسک منٰی میں پورا کیا جاتا ہے جو سعودی عرب کے صوبہ مکہ کا ایک ضلع ہے۔ اکثر لوگ حج کے اس منسک کو خطرناک سمجھتے ہیں کیونکہ ابتدا میں جمرہ چھوٹا سا تھا اور حاجیوں کی تعداد زیادہ تھی، لوگ جیسے ہی جمرہ کو پتھر مارنے جاتے تو جگہ کم ہونے کی وجہ سے بھگدڑ شروع ہوجاتی جو سیکڑوں حاجیوں کے لیے جان لیوا بن جاتا تھا۔ 2006ء میں اسی مقام پر بھگدڑ شروع ہوئی جس سے 346 افراد جاں بحق ہوئے، اس کے علاوہ بھی کئی مرتبہ منٰی میں ایسے متعدد حادثات سامنے آئے ہیں، انہی حادثات کے پیش نظر سعودی حکومت نے منٰی شہر میں اس طرح کے حادثات سے بچنے کے لیے اقدامات کیے، لیکن حاجیوں کی ایک بڑی تعداد کے باعث ایک بار پھر 24 ستمبر 2015ء کو بھگدڑ کا یہ واقعہ سامنے آیا جس میں 763 افراد جاں بحق اور 1000 سے زائد زخمی ہو گئے جن میں کچھ کی حالت نازک ہے۔

## اسباب
350px|تصغیر|نقشے میں وہ مقام جہاں بھگدڑ مچی۔
بھگدڑ کا یہ سانحہ منٰی کے مقام پر پیش آیا جو مکہ مکرمہ سے پانچ کلومیٹر کے فاصلے پر واقع ہے۔ حجاج منٰی میں ایک رکن رمی جمرات کی ادائی کے لیے جاتے ہیں،سعودی عرب کے محکمۂ شہری دفاع کے ترجمان کے مطابق یہ حادثہ اس وقت پیش آیا تھا جب حاجی جمرات پر کنکریاں پھینکنے کے لیے شارع نمبر 204 اور 223 کے دوراہہ پر موجود تھے۔ اس وقت اس پُل پر حاجیوں کی بڑی تعداد کی ایک مقام پر موجودگی کی وجہ سے بھگدڑ مچی جس کے نتیجے میں بہت سے حاجی زمین پر گر گئے اور کچلے جانے کی وجہ سے جاں بحق ہو گئے۔

الا اسوفو جو اس حادثے کے عینی شاہد ہیں ان کا کہنا ہے کہ:

### ایرانی حجاج کا قافلہ
ایرانی وفد کے ایک عہدہ دار کے حوالہ سے اخبار الشرق الاوسط نے دعوی کیا کہ 300 ایرانی حجاج پر مشتمل قافلہ جمعرات کی صبح مزدلفہ سے براہ راست شیطان کو کنکریاں مارنے کے لیے روانہ ہوا، لیکن اس قافلہ نے رمی ختم ہونے کا انتظار نہیں کیا جو معمول کی ہدایات کی روشنی میں کیا جاتا ہے اور اس کے برعکس الٹے پاؤں شاہراہ 204 پر مخالف سمت روانہ ہو گئے اور واپسی کا یہ وقت رمی جمار کے لیے حجاج کے دوسرے قافلہ کے لیے مخصوص تھا، جس کی وجہ سے ہلاکت خیز بشری تصادم ہوا۔

### شہزادہ کی آمد
متعدد خبر رساں اداروں کے مطابق اس حادثہ کے اصل ذمہ دار سعودی فرمانروا شاہ سلمان کے بیٹے محمد بن سلمان ہیں۔ کیونکہ یہ حادثہ اس وقت پیش آیا جب سعودی عرب کے وزیر دفاع محمد بن سلمان منٰی پہنچے اور ان کی سکیورٹی کے لیے سڑک نمبر 204 اور 215 کو بند کر دیا گیا۔ الدیار چینل کی رپورٹ کے مطابق محمد بن سلمان کے ساتھ 200 سے زائد فوجی اور 150 ذاتی محافظ تھے، ان کا پروٹوکول قافلہ جب منیٰ پہنچا تو اس کی آمد کے باعث زائرین کی صفوں میں افراتفری پھیل گئی اور حجاج کے آنے اور جانے کے راستوں میں خلل پیدا ہو گیا، اسی بد نظمی نے اس اندوہناک سانحے کو جنم دیا جو سیکڑوں قیمتی جانوں کی ہلاکت کا سبب بنا۔ متعدد اخبارات کے مطابق افراتفری شروع ہونے کے بعد شہزادہ محمد بن سلمان اپنے قافلے سمیت جائے حادثہ سے فوری طور پر روانہ ہو گئے۔ میڈیا کے بہت سے لوگوں کا یہ بھی الزام ہے کہ ہمیں سختی سے ہدایت کی گئی ہے کہ شہزادہ محمد کی منیٰ میں آمد کا تذکرہ کسی صورت نہ کیا جائے۔

ان سب الزامات کے جواب میں دوسری جانب سعودی حکام نے ان خبروں کی تردید کی ہے اور حادثے کی ذمہ داری حجاج کی بد نظمی پر عائد کرتے ہوئے کہا ہے کہ اگر وہ نظم و ضبط سے کام لیتے تو یہ سانحہ رونما نہ ہوتا۔ نیز شہزادہ کی آمد والے واقعہ کو ایران کی افواہ قرار دیا ہے اور کہا کہ سعودی حکام کے جانے کا راستہ ادھر سے نہیں گذرتا۔

## رد عمل
: ولی عہد مملکت محمد بن نایف نے حادثہ کے بعد حجاج کے حفاظتی اہلکاروں کا ہنگامی اجلاس طلب کیا اور حادثہ کے اسباب کی مکمل تفتیش کے لیے ایک کمیٹی تشکیل دی اور شاہ سلمان بن عبد العزیز کو نتائج سے آگاہ کیا۔

: تنظیم حج و زیارت کے ایرانی صدر کی جانب سے 41 ایرانی حجاج کے جان بحق اور 60 کے زخمی ہونے کا اعلان کیا گیا، بعد ازاں معاون وزیر خارجہ حسین امیر عبد اللھیان نے سعودی عرب کو اس حادثہ کا ذمہ دار قرار دیا اور اعلان کیا کہ ایرانی وزارت خارجہ تہران میں موجود سعودی سفیر سے درخواست کرتی ہے کہ وہ اپنی حکومت تک ایران کا احتجاج پہنچا دیں، نیز حادثہ کی تفصیلات و اسباب پیش کریں۔

## متاثرین بلحاظ ملک

## مزید دیکھیے
* دوران میں حج حادثات
* مکہ کرین حادثہ

## حوالہ جات

## بیرونی روابط
* Tweet from the Saudi Civil Defense Directorate

زمرہ:2015ء میں انسانی بھگدڑ
زمرہ:2015ء میں سعودی عرب
منی
زمرہ:ایران سعودی عرب تعلقات
زمرہ:دوران حج حادثات
زمرہ:دوران میں حج حادثات
زمرہ:سعودی عرب میں انسانی بھگدڑ
زمرہ:سعودی عرب میں حادثاتی اموات
زمرہ:عبادت گاہوں میں سانحات
زمرہ:فلم شدہ حادثاتی اموات
زمرہ:کامنز زمرہ جس کا ربط ویکی ڈیٹا پر ہے
زمرہ:مقالے جن میں عربی زبان کا متن ہے
زمرہ:مقالے جن میں فارسی زبان کا متن ہے
زمرہ:مکہ مکرمہ میں اکیسویں صدی
زمرہ:ویکی ڈیٹا سے مطابقت رکھنے والی مختصر تفصیل
زمرہ:سانچہ حوالہ جات میں نامعلوم پیرامیٹر پر مشتمل صفحات
زمرہ:تاریخ سعودی عرب
زمرہ:مکہ
زمرہ:ستمبر 2015ء کی سرگرمیاں
زمرہ:مکہ علاقہ
زمرہ:حادثات